《江城子》
明代·沈宜修

西风自古不禁愁。奈穷秋。思悠悠。何似长江，滚滚只东流。

霁景萧疏催晚色，新月影，挂帘钩。

芙蓉寂寞水痕收。淡烟浮。冷芳洲。断霭残云，犹自倚重楼。

纵有茱萸堪插鬓，须不是，少年头。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。